open-index/open-wikipedia-markdown huggingface dataset:
Ulster Democratic Party

**Ulster Democratic Party** (*UDP*) var et lojalistisk politisk parti i Nord-Irland. Det ble opprettet i 1989 som etterfølger av Ulster Loyalist Democratic Party. Partiet fikk de første årene noen seter i lokalråd. Det var knyttet til den paramilitære organisasjonen Ulster Defence Association (UDA). 

UDP var involvert i å forhandle frem lojalistenes våpenhvile i 1994. De stilte til valg til Nord-Irlands forum i 1996, og fikk to seter i forumet hvor samtalene som ledet til Belfastavtalen i 1998 foregikk. I januar 1998 trakk partiet seg frivillig fra samtalene, fordi de var i ferd med å bli kastet ut på grunn av flere mord begått av Ulster Freedom Fighters, en dekkgruppe for UDA. 

Offisielt støttet UDP *[[home rule|devolution]]*, det vil si innføring av begrenset selvstyre, i Nord-Irland. Men partiet var her på kollisjonskurs med UDA og store deler av medlemsmassen. I 1998 klarte de derfor ikke å vinne noen seter i Den nordirske forsamling. 

Konflikten med UDA og innad i partiet fortsatte inntil november 2001, da partiet oppløste seg selv. Dets rolle har i stor grad blitt tatt over av Ulster Political Research Group. 

## Referanser
De fire og han som gjør galt verre

***De Fire og Han Som Gjør Galt Verre*** er en norsk fantasytrilogi skrevet av Hans Frederik Follestad.

Romanen er en humoristisk fortelling om kampen mellom de gode og det onde for ungdom. Den handler om de fire kameratene ilderen Bambo Fortwo, pandaen Hutte Meg Tu, vaskebjørnen Pepper Bihf og elgen Salt Ehfan. I tillegg kommer også skilpadden Jesper Schtadig som har rollen som «han som gjør galt verre». Uten å vite det selv er de en del av en gammel profeti, og de må redde verden fra å falle i den onde Lord Kors hender. En dag dukker det opp noen munker med overnaturlige evner for å få med seg de fem dyrene til Himmeltempelet i Ankh Mapur i Nepal hvor de skal være med på å avgjøre verdens skjebne.

Første bok i serien, *Begynnelsen*, utgitt i 2003, ble etterfulgt av *Fortsettelsen* året etter, mens den siste boken i serien, *Slutten*, ble utgitt i 2008. 

Bøkene er solgt til Sverige, Danmark og Finland. Serien ble i 2005 belønnet med  NORCON-prisen.
Mellom bakkar og berg

**Mellom bakkar og berg** har flere betydninger:

*et kjent norsk dikt som heter Nordmannen (også kjent som «Mellom bakkar og berg»)
*en norsk tv-serie som gikk på NRK i 1999: *[[Mellom bakkar og berg med Skoglund]]*
*en norsk naturserie som gikk på NRK i 1995: *[[Mellom bakkar og berg (TV-serie)|Mellom bakkar og berg]]*
*en norsk humorserie som gikk på TVNorge i 2015: Mellom bakkar og berg
*en sang av folkemetal bandet Storm
*Mellom bakkar og berg (reklamefilm)
Eyjolv Dådaskald

**Eyjolv dådaskald** (norrønt *Eyjólfr dáðaskáld*) var en skald som var aktiv tidlig på 1000-tallet. Tilnavnet «dådaskald» beskrev en skald som diktet om store dåder (bragder). 

## En hedensk hirdskald
Med unntak av det som kan leses ut av hans diktning, er ingenting kjent om Eyjolf. Han kan ha vært fra Island som mange andre skalder på den tid; men ut fra manglende kunnskap om hans liv kan han like gjerne ha vært norsk.

I «Bandadråpa» («Gudedråpa») heter det at Eirik jarl vant land «ved guders vilje» (*at man banda*), en formulering lånt fra Einar Skålaglams kvad «Vellekla». Einar var hirdskald hos Eiriks far, Håkon jarl. Kvadets hedenske referanse om den tilsynelatende kristne Eirik jarl tyder på at skalden selv ikke var kristen.

## Drottekvad om Eirik jarl
Eyjolv var en av hirdskaldene hos Eirik jarl, hersker over Norge, som han kvedet «Bandadråpa» for, det eneste bevarte kvadet av Eyjolv. Ialt er det kun bevart åtte strofer og et omkved av dette drottekvadet i kongesagaene, hovedsakelig i *[[Heimskringla]]* og i *[[Skaldskaparmål]]*. Kvadets innhold er også gjengitt i *[[Fagrskinna]].

De bevarte delene av «Bandadråpa» handler om Eirik jarls unge år, hans [[drap]] på sin svoger Skofte Skagesson (bror til [[Tora Skagesdatter]] og gift med Eiriks halvsøster, en [[frille]]datter av Håkon jarl) på [[Møre]], om å bli jarl i ung alder, hans [[Viking|vikingtokt]] i [[Østersjøen]] og angrepet på den [[Russland|russiske]] byen [[Staraja Ladoga|Ladoga]]. Ut fra sammendraget i *Fagrskinna* har det fullstendige kvadet vært mye mer omfattende, og innbefattet også omtale av [[slaget ved Svolder]] i år [[1000]] og tiden etter slaget. Et vers som er omtalt i *Olav Tryggvasons saga* i *Heimskringla*:
:*Seint på kvelden seilte
:*den unge skipsfører
:*med like ungt mannskap
:*gjennom utvær mot [[herse]]n;
:*han svingte sverd som luet
:*mot skjoldets runde bue,
:*gledet ulv og ravner;
:*gav dem Skofte til [[åte]].
I [[Gustav Storm]]s [[oversettelse]]:
:*På sjøkongens ski den unge
:*seilte sent om dagen
:*med like stor styrke
:*mot sterke utværets herse,
:*da for ham, som svingte
:*blodige sverd, Skofte
:*falt - ulve-metteren
:*ofte ga ravnene føde.

Kvadet kan ha bli diktet en gang rundt år [[1010]].

== Referanser ==
<references />

== Litteratur ==
* *Fagrskinna. En norsk kongesaga*, oversatt av Johan Schreiner, Fabritius 1926. Andre utgave 1972. ISBN 82-07-01607-8 (side 135) 

== Eksterne lenker ==
* [https://skaldic.org/m.php?p=verse&i=2186&x=0&v=t «Bandadråpa» 1. del, *skaldic.org]
* Eyjólfr dáðaskáld: Bandadrápa 1-9
Kvartbølgeantenne

En **kvartbølgeantenne** er en meget vanlig og effektiv antenne som ofte brukes på biler. 

Antennen må være i resonans med frekvensen den skal brukes for. Dette er spesielt viktig ved sending fra en radiosender.

Formelen for bølgelengde er: 300/f(frekvens i Mhz)=bølgelengde i meter.

For å finne lengden på en kvartbølgeantenne deles bølgelengden på 4, og så bør lengden reduseres med 5%. 

Dersom dette er en god leder som er montert på en metallplate gir dette en impedans på ca.50 ohm. Dersom det benyttes en 50 ohm coaxialkabel som forbindelse til radioen, skal kjernen i kabelen tilkobles den 1/4 antennen, mens skjermen i kabelen kobles til metallplaten.

Kvartbølgeantennen kan også utformes som en dipol med to metallstykker etter hverandre, begge på 1/4 bølgelengde. I skjøten mellom dem kobles kjernen i koaxialkabelen til den ene, og skjermen til den andre lederen.
Dag Opjordsmoen

**Dag Opjordsmoen** (født 5. august 1955) er en norsk fotballtrener. Han er for tiden fagansvarlig ved Toppfotballsenteret.

Dag Opjordsmoen har arbeidet som hovedtrener i norsk fotball i perioden 1985-2007. Opjordsmoen har høyeste utdannelse innen yrket med UEFA prolicens. Han har vært styremedlem i NFT (Norsk fotball trenerforening) siden 1995. Han er også med i ledergruppa i Toppidrettsprosjektet i Gjøvikregionen. Dag Opjordsmoen er i tillegg utdannet adjunkt.

## Eksterne lenker
*
Lange Nacht der Museen

**Lange Nacht der Museen** (museenes lange natt) er et kulturarrangement i Berlin som gjennomføres av en rekke av byens museer. Museene holder åpent om natten og forsøker dermed å tiltrekke seg nye besøkere. Billetten til arrangementet gir adgang både til alle museene og til å bruke byens kollektivtransport.

Arrangementet ble første gang gjennomført i 1997. Etter inspirasjon fra Lange Nacht der Museen gjennomføres lignende arrangementer i flere andre tyske og andre europeiske byer, deriblant i Paris, Amsterdam og Frankfurt am Main. Også i Østerrike, Syd-Tirol og Liechtenstein gjennomføres et slikt arrangement av kringkasteren ORF. I Sveits finnes det museumsnetter i de fleste av landets større byer.

## Eksterne lenker
* Das Original: Lange Nacht der Museen in Berlin
* Mer om museumsnetter
* Lange Nacht der Museen in Österreich
Kasey Kahne

**Kasey Kenneth Kahne** (født 10. april 1980 i Enumclaw, Washington, USA) er en fører i den amerikanske motorsporten NASCAR. Han kjører bil #5 Dodge Dealers/UAW Dodge Charger for teamet Evernham Motorsports i NASCARs Nextel Cup.
## Referanser


## Eksterne lenker
* 
*
Matt Kenseth

**Matthew Roy Kenseth** (født 10. mars 1972 i Cambridge, Wisconsin, USA) er en fører i den amerikanske motorsporten NASCAR, hvor han kjører bil #17 DeWalt Ford Fusion for teamet Roush Racing.

Kenseth debuterte i Winston Cup (nå Nextel Cup) i 1998, og fullførte sitt første løp på en sjetteplass, den tredje beste debuten noensinne.

Kenseths besteforeldre på morssiden er begge utvandrere fra Norge, sannsynligvis fra Kjenset gard, Nordre Land kommune i Oppland.
## Referanser


## Eksterne lenker
* 
*
Travis Kvapil

**Travis Kvapil** (født 1. mars 1976 i Janesville, Wisconsin, USA) er en tysk-amerikansk fører i den amerikanske motorsporten NASCAR. Han kjører bil #32 Tide Chevrolet Monte Carlo for teamet PPI Motorsports i NASCARs Nextel Cup.

## Eksterne lenker
* 
*
Kristian Tonby

**Kristian Tonby** (født 1975) er en norsk lege, som er spesialist i infeksjonssykdommer og var leder i det norske avsnittet av Leger Uten Grenser. Hans spesialfelt er tuberkulose, og han har publisert artikler i medisinske forskningstidsskrift om denne sykdommen.
 
Tonby var en av de unge støttevokalistene til Jahn Teigen på «Glasnost» i Melodi Grand Prix 1988, og spilte hovedrollen «Sigurd» i den norske filmen «Sigurd Drakedreper» fra 1989.

## Publikasjoner
* Wergeland, I., Pullar, N., Assmus, J., Ueland, T., Tonby, K., Feruglio, S., ... & Dyrhol-Riise, A. M. (2015). IP-10 differentiates between active and latent tuberculosis irrespective of HIV status and declines during therapy. *Journal of Infection,* 70(4), 381-391.
* Lieske, N. V., Tonby, K., Kvale, D., Dyrhol-Riise, A. M., & Tasken, K. (2015). Targeting tuberculosis and HIV infection-specific regulatory T cells with MEK/ERK signaling pathway inhibitors. *PloS one,* 10(11).
* Mortensen, R., Clemmensen, H. S., Woodworth, J. S., Therkelsen, M. L., Mustafa, T., Tonby, K., ... & Andersen, P. (2019). Cyclooxygenase inhibitors impair CD4 T cell immunity and exacerbate Mycobacterium tuberculosis infection in aerosol-challenged mice. *Communications biology*, 2(1), 1-10.

## Referanser
Richard Ashcroft

**Richard Ashcroft** (født 11. september 1971) er en engelsk pop-artist. Han er født og oppvokst i Billinge, Wigan, England. Richard Ashcroft var og er frontmann i The Verve, og er hjernen bak 90-talls-hiten «Bitter Sweet Symphony». Ashcroft og bandet tjente ingen penger på sangen, da den ble beskyldt for plagiarisme. Først i mai 2019 kunne Ashcroft tjene penger sangen etter en avtale med The Rolling Stones og avdød platesjef Allen Kleins sønn.

I 1998 vant han Ivor Novello Awards for beste tekstforfatter. I 2019 fikk han samme pris for «enestående bidrag til britisk musikk».

## Soloalbum
* *Alone with Everybody* (2000)
* *Keys To The World* (2002)
* *Human Conditions* (2006)
* *These People* (2016)
* *Natural Rebel* (2018)

## Referanser


## Eksterne lenker
* 
* 
* 
*
John Hallgeir Johansen

**John Hallgeir Johansen** (født 31. mai 1963) er en vokalist fra Haugesund. 

Han var frontfigur i hardrock-bandet Wanted, som ga ut CD-en *Over The Top* i 1994, og pub-rockbandet S.O.B., som ga ut CD-ene *Vorspiel* i 1996 og *Haugesund Halvkommunale Offside-orkester* i 1997. Han har også gitt ut to CD-er under tilnavnet «Jojo» (*Poetry & Motions* i 1995 og *Goin' Somewhere* i 1999). John Hallgeir Johansen var vokalist i bandet Ten Tons, men nå er han vokalist i Alleyrats. I tillegg er han trubadur og pubmusiker. Han var også med i X-Factor Norge 2009 der han gikk videre til topp 100.

## Eksterne lenker
* Wanted (http://www.myspace.com/wantednorway)
* Ten Tons
* Alley Rats (facebook)
Jimmie Johnson

**Jimmie Kenneth Johnson** (født 1975) er en amerikansk fører i motorsporten NASCAR. Han kjørte bil #48 Lowe's / Kobalt Chevrolet SS for teamet Hendrick Motorsports.

Johnson har aldri fullført under femteplass i Sprint Cup Series sammenlagt, han vant det som nå heter Monster Energy NASCAR Sprint Cup syv ganger  (samme som Richard Petty og Dale Earnhardt sr.) 2006, 2007, 2008, 2009, 2010, 2013 og 2016 og han er den eneste som har vunnet mesterskapet fem ganger på rad. Han kom på andreplass to ganger (i 2003 og 2004). Johnson er også den eneste føreren som har vunnet løpet Coca-Cola 600 tre ganger på rad.

Johnsen kjørte to sesonger for Chip Ganassi Racing i IndyCar i mellom 2021 (deltid) og 2022 (full sesong).

I 2023 og 2024 har han kjørt noen løp for Legacy Motor Club (tidligere Richard Petty Motorsports) i NASCAR Cup Series. I 2024 byttet laget samarbeid med Chevrolet til Toyota, Johnson har før 2024 kun kjørt Chevrolet i Cup-serien.

Han giftet seg 11. desember 2004 med Chandra Janway, og de ble 7. juli 2010 foreldre til Genevieve Marie.

## Referanser


## Eksterne lenker
* 
*
Sola ruinkirke

**Sola ruinkirke**, også omtalt som *Sola gamle kirke* er en steinkirke i Sola kommune Rogaland. Den ble  bygd  rundt 1140 i stein. Den var i bruk fram til 1842 som kirke, da den begynte å forfalle.

## Middelalderen
Eldste omtale av kirken på Sola er i 1273 på latin som: *ecclesiam de Sola* (kirken på SOla). Den ble reist i stein rundt 1140 med rektangulært skip og smalere, rektangulært kor som trolig hadde steinhvelv, samt et tårn i vest. Det er usikkert om det har vært en sørportal i koret. Kirken hadde en overetasje med oppgang trolig fra tårnet.

I 1273 ga biskopen Torgils i Stavanger, kirken med inntekter til korbrødrene i Domkirken. 

Ca. 1620 var Håland hovedkirke i Sola, med annekser på Sola og Tjora.

## Nyere historie
Kunstmaleren Johan Bennetter kjøpte kirkeruinen i 1871, og bygde den om til privatbolig med atelier. I 1907 flyttet familien Bennetter ut i et nytt hus som ble bygd i hagen, rett sør for kirken. Kjelleren fra dette huset er bevart som en steinsatt fordypning sørvest for kirkeruinen. Etter 1940 overtok tyskerne Sola flyplass som en av de viktigste basene i Norge. Man fant da ut at kirkeruinen kunne nyttes av de allierte som innflyvningsmål for angrep på flyplassen. Den ble derfor revet allerede i 1940. Da ble bygningsrestene etter kirken liggende som en stor steinhaug. Heldigvis markerte tyskerne hver stein, og hvor de hadde stått.

I 1982 begynte Riksantikvaren i samarbeid med Sola kommune et opprydnings- og restaureringsarbeid. Dette ble avsluttet med en arkeologisk utgraving av kirkeruinen i 1986. Arbeidet med å restaurere kirken ble fullført i perioden  fra 1992 til 1995, etter en arkitektkonkurranse. Louis Kloster var ansvarlig arkitekt for gjenoppbygging og rehabilitering.

Fra kirken er det bevart en likkiste av kleberstein fra middelalderen. Den er nå en del av samlingene ved Bergen museum.

Hvert år deler ordfører eller varaordfører i Sola kommune ut Menneskerettighetsprisen for Nordjæren-regionen i kirken, vanligvis på FN-dagen den 24. oktober.

## Kirkegården
I 1894 ble  skjelettfunn både fra middelalder og nyere tid flyttet på kirkegården uten dokumentasjon. Mens i 1990-årene ble de behandlet helt annerledes. Alle graver og skjeletter ble utgravd, dokumentert, undersøkt, analysert, registrert og magasinert i henhold til vanlig fremgangsmåte for automatisk fredete funn. 

## Erling Skjalgssons kirke?
Det er godt mulig at var en tidligere stolpekirke eller stavkirke i tre. Den kan ha vært bygd av Erling Skjalgsson. Den ville i så fall vært tilknytning hans gård Sola. Noen mener at det kan ha vært på «Kirke-Sola». 

Plasseringen av ruinkirken midt med utsikt mot Solastranden, havet, Rott og Hafrsfjord gjør dette til et naturlig sted å ha en hovedgård. 

I dag står det en stor bautastein som minnesmerke for Erling Skjalgsson like utenfor ruinkirken.

## Referanser


## Eksterne lenker
* 
* 
* Fornminner.no
Progressive Unionist Party

**Progressive Unionist Party** (**PUP**) er et nordirsk lojalistisk parti. Det ble dannet i 1979, og hadde sitt utspring i Independent Unionist Group i Shankillområdet i Belfast. Partiet er knyttet til den paramilitære gruppen Ulster Volunteer Force (UVF). I det politiske spekteret befinner det seg på venstresiden, med hovedtyngden av medlemmer og velgere i Belfasts arbeiderklasse.

I 1994 ble PUPs leder Hugh Smyth overborgermester i Belfast. To år senere sikret partiet seg to representanter, Billy Hutchinson og David Ervine, i Nord-Irlands forum, der samtalene som ledet frem til Belfastavtalen i 1998 foregikk. De fikk også to representanter i Den nordirske forsamling, men mistet det ene setet i 2003. I lokalvalget i 2005 fikk partiet dårlig oppslutning, og beholdt bare to plasser i lokalråd. 

Under en feide mellom UVF og Loyalist Volunteer Force ble fire personer drept av UVF i Belfast. Dette førte til at den britiske regjeringen ikke lenger anerkjente UVFs våpenhvile, og partiet begynte dermed en diskusjon om hvorvidt man skulle kutte båndet til UVF. Forslaget om å bryte med organisasjonen ble nedstemt på partiets landsmøte i oktober 2005.

I mars 2006 ble partilederen Dawn Purvis, som er forsker ved University of Ulster, utnevnt til uavhengig medlem av Northern Ireland Policing Board. 

## Referanser


## Eksterne lenker
*
Shankill Road

**Shankill Road** er en av Belfasts hovedgater, som strekker seg omkring halvannen kilometer utover fra sentrum. Den går gjennom et område som er nesten utelukkende protestantisk, og gaten har blitt et symbol på det protestantiske Belfast på samme måte som Falls Road er et symbol på den katolske delen av byen. Det ligger mest butikker og næringseiendommer langs selve Shankill Road, mens boliger ligger i de mange sidegatene. 

## Historie

Shankill var opprinnelig et skogområde, hvor det levde ulv og villsvin. De første som bosatte seg der slo seg ned i området som nå kalles Glencairn, hvor det ble reist et ringfort på stedet hvor elvene Ballygomartin og Forth møtes.

I middelalderen kom det en ny bosetning på stedet hvor Shankill Road går over i Woodvale Road, i krysset med Cambrai Street. Det ble reist en kirke der, som har gitt navn til området; *Seán Cill* betyr «gammel kirke». 

I det 19. århundre begynte stedet å vokse på grunn av ekspansjonen i linindustrien. Mange av sidegatene, som Leopold Street, Cambrai Street og Brussels Street, har navn knyttet til Belgia eller Flandern, hvor linplantene som ble brukt vokste. Industrien møtte nedgangstider på midten av det 20. århundre, noe som førte til vedvarende høy arbeidsløshet. 

Da konflikten i Nord-Irland blusset opp i 1960-årene ble Shankillområdet mål for en rekke angrep. Det verste terrorangrepet var den såkalte Shankillbomben den 23. oktober 1993. Bomben gikk av i Frizzells Fish Shop, og drepte ti mennesker inkluderte den ene av bombemennene. Den andre, Sean Kelly overlevde og ble senere dømt for bombingen. Shankillområdet er skilt fra Falls Road-området med en fredslinje.

## Eksterne lenker
* 
* Shankill History hos shankilltourism.com
Endemi

**Endemi** er en betegnelse innen epidemiologi som betegner situasjonen når en sykdom forekommer og brer seg hos en begrenset gruppe mennesker, eller innenfor et begrenset geografisk område.

Begrepet brukes spesielt ofte om infeksjonssykdommer. Et eksempel på en endemi er vannkopper. Dersom antallet syke stiger, betegnes det som en epidemi. En epidemi som når global utbredelse, betegnes som en pandemi.
Solastranden

**Solastranden** er en 2300 meter lang sandstrand i Sola kommune  Rogaland. Stranden ligger like ved Stavanger lufthavn og Solastranden golfbane. Stranden er et svært populært utfartsområde for befolkningen på Nord-Jæren. 
Stranden er langgrunn som gir gode forhold for brettseilere. 
Sunday Times har kåret den til verdens 6. beste.

Sola Brettseilerforening holder til på Solastranden og arrangerer NM hvert år på Solastranden.

Fylkesvei 374 (Rogaland), Norsjøveien leder til stranden og ligger parallelt tett opp til stranden omtrent en tredjedel av strandens lengde.


Fil:Solastranden surfing.jpg|Vindsurfing ved Solastranden
Fil:Solastranda.jpg|Solastranden


## Referanser


## Eksterne lenker
*  Solastranden Golfklubb
Kandissukker

**Kandissukker**, **sukkerkandis** eller bare **kandis** er en type sukker som består av store, gulhvite eller gulbrune krystaller av rørsukker (sakkarose). Kandissukker oppstår ved langsom krystallisering når sukker raffineres. 

Kandis kan spises som det er, og brukes for å søte drikke eller mat. Å kandisere betyr å overtrekke kaker og annet med sukker i krystallinsk form, i motsetning til for eksempel med glasur av vann og melis.

Ordet kommer fra arabisk og indisk via det tyske *kandiszucker*, nederlandske *kandijsuiker* og franske *sucre candi*. Ordet forekommer også på engelsk i formen *candy* som betyr «søtsaker» (særlig på amerikansk) eller «kandis» (britisk-engelsk). En gammel form av ordet i Skandinavia er *kandi*.

## Se også
* Sukker

## Eksterne lenker
* 
* Oppslagsordet «Kandis» i ''Ordbog over det danske sprog'' (på dansk)
* Oppslagsordet «Kandi» i ''Svenska Akademiens ordbok'' (på svensk)
Jørund Leknes

**Jørund Berg Leknes** (født 24. januar 1982 i Trondheim) er en norsk politiker (SV). Leknes var politisk rådgiver i Moderniseringsdepartementet i utgangen av 2005, og i
fra januar 2006 til oktober 2009 i Fornyings- og administrasjonsdepartementet. Etter det ble han ansatt som utvikler av programvare basert på åpen kildekode i det norske IT-selskapet Kantega. Fra 1. januar 2012 er han i tillegg ansatt som avdelingsleder i Kantega for avdelingen Multikanal. 

Han var vararepresentant på Stortinget for SV fra Sør-Trøndelag i perioden 2001–2005 og igjen i perioden 2005–2009. Han møtte i Stortingets finanskomité første gang som 20-åring (som vara for Øystein Djupedal).

Han har markert seg innenfor IKT-politikk: Jørund Leknes har bl.a stilt flere spørsmål om åpen kildekode og fri programvare i Stortingets spørretime, og han har også ledet IKT-utvalget i SV. Han har programmert siden han var 14 år, og behersker bl.a programmeringsspråkene C, Java og C++. Leknes har havnet blant de ti beste i NM i programmering fire ganger.

## Referanser


## Eksterne lenker
* 
*
Roaldsøy

**Roaldsøy** er en øy i Stavanger. Formelt hører den til bydel Hundvåg. Det bor 537 innbyggere på øya (Oppgitt fra kommunen på forespørsel i 2023).

## Øyas navn
Det er usikkert hvor navnet på øya stammer fra, men alle de tre øyene øst for Hundvåg har mannsnavn; Bjørn, Roald, og Orm.  Mange av innbyggerne på øya heter Roaldsøy som mellom- eller etternavn.

## Skole og barnehage
Skolen heter Roaldsøy skole, og skolekretsen som sogner til skolen omfatter Bjørnøy, Roaldsøy og Ormøy. På Roaldsøy fantes også en barnehage som kommunen la ned i 2022.

## Infrastruktur
Roaldsøy er fastlandsforbundet med bruer, i likhet med Bjørnøy og Ormøy. Disse har det vært stor krangel om skulle bygges eller ikke. Vegnettet på øyene bærer preg av å være planlagt før bruene, og er smalt med møteplasser.  Før det ble bygget bru til Hundvåg i 1991 hadde Roaldsøy fergeforbindelse til Stavanger sentrum.

Øya har ingen butikk.

## Fritidstilbud
Nordøst på øya er det friområder med turstier og muligheter for å fiske eller bade i havet.

Mellom Roaldsøy og Ormøy er det en småbåthavn som drives av Roaldsøy Båtforening.

På Roaldsøy ligger forsamlingshuset «Strandheim», som er felles for Roaldsøy, Bjørnøy og Ormøy, og som drives av et styre som er valgt av de husstandene på Bjørnøy, Ormøy og Roaldsøy som er medlemmer.

## Referanser
Skatteverket

**Skatteverket** er Sveriges forvaltningsmyndighet med ansvar for skatteområdet. Etaten ble opprettet 1. januar 2004 gjennom en sammenslåing av Riksskatteverket (RSV) og Sveriges ti regionale skattemyndigheter.

Det finnes skattekontorer i hele landet, administrativt inndelt i regioner, og hovedkontoret (gamle RSV) ligger i Solna. Et formål med den nye organisasjonen er å utnytte alle ressurser bedre og få en mer enhetlig og likformig rettstillempning.

Skatteverket har vært sjefsmyndighet for landets kronofogdemyndigheter, men den 1. juli 2006 ble Kronofogdemyndigheten en egen riksdekkende myndighet.

## Referanser


## Eksterne lenker
*
Riksarkivet (Sverige)

**Riksarkivet** (**RA**) er Sveriges nasjonale arkiv. Sjefen kalles *riksarkivarie*.

Riksarkivet er en av Sveriges eldste myndigheter, med røtter i middelalderen og 1500-tallet. Axel Oxenstierna grep inn i arkivforholdene gjennom å fastsette en kanselliordning 18. oktober 1618.  Han foreskrev hvordan «det gamla kansliet», dvs. Riksarkivet, skulle være organisert. Dermed ble Riksarkivet formelt etablert som et selvstendig embetsorgan innen det kongelige kanselliet.

Arbeidsområdet ble begrenset fra begynnelsen til det kongelige kanselliet, men fra 1800-tallets slutt fikk Riksarkivet også oppgaver med arkivoppbyggingen hos andre sentrale og lokale myndigheter. Et selvstendig embetsverk ble det først i 1878. Hos Riksarkivet finnes siden 1953 også statsheraldikeren.

## Kilder
*Riksarkivets offisielle nettsted Besøkt 2. juni 2014
## Eksterne lenker
*
Sosialdepartementet (Sverige)

**Socialdepartementet** er et departement i Sveriges regjering med ansvar for sosial omsorg, helsespørsmål og folkehelse.

## Myndigheter

Den største enheten under Socialdepartamentet (sortert etter kostnader) er Försäkringskassan, med årlige kostnader over 15&nbsp;% av BNP og 16&nbsp;000 ansatte. Denne myndighet har hånd om økonomiske aspekter av familiepolitikk, samt økonomisk trygghet ved sykdom, handicap og alderdom.  

* Barnombudsmannen (*BO*)
* Forskningsrådet för arbetsliv och socialvetenskap (*FAS*)
* Försäkringskassan (*FK*)
* Handikappombudsmannen (*HO*)
* Hälso- och sjukvårdens ansvarsnämnd (*HSAN*)
* Högerpuff handikapp
* Läkemedelsförmånsnämnden (*LFN*)
* Läkemedelsverket (*LV*)
* Myndigheten för internationella adoptionsfrågor (*MIA*).
* Premiepensionsmyndigheten (*PPM*) 
* Smittskyddsinstitutet (*SMI*)
* Socialstyrelsen (*Sos*)
* Statens beredning för medicinsk utvärdering (*SBU*).
* Statens folkhälsoinstitut (*FHI*)
* Statens institut för särskilt utbildningsstöd (*Sisus*) 
* Statens institutionsstyrelse (*SiS*)

## Referanser


## Eksterne lenker
* Socialdepartementet
Shankillbomben

**Shankillbomben** var et av de verste terrorangrepene under konflikten i Nord-Irland 1968-1997. Den ble sprengt den 23. oktober 1993 på Shankill Road i Belfast, og drepte ti mennesker inkludert en av bombemennene fra Den provisoriske IRA (PIRA).

Det var planlagt et møte mellom flere ledende lojalister i en leilighet over Frizzell's Fish Shop på Shankill Road den 23. oktober 1993. Blant de som skulle delta var Johnny Adair, en av lederne for Ulster Freedom Fighters. Av ukjente årsaker ble møtet flyttet, enten til et annet sted eller en annen dag. PIRA hadde fått vite om den opprinnelige planen for møtet, og innså at de kunne utrydde noen av sine største fiender. 

Thomas Begley og Sean Kelly fikk i oppdrag å plassere en bombe der. De tok med seg en bombe på et tildekket plastbrett inn i butikken, og planla å etterlate den der. Bomben skulle gå av etter en viss tid, slik at de kunne slippe unna, men den gikk av for tidlig. Butikken var full av handlende. Blant de drepte var bombemannen Begley, eieren av butikken John Frizzell og hans datter Sharon McBride, en gravid kvinne og to barn som var med foreldrene sine for å handle. 

Bygningen kollapset, hvilket førte til at det tok flere timer før alle overlevende ble reddet ut. 57 mennesker ble såret, mange av dem alvorlig. 

Gerry Adams, lederen for Sinn Féin, ble sterkt kritisert fordi han var kistebærer under Begleys begravelse.

I etterkant av bobmen ble nitten mennesker drept som hevn av Ulster Volunteer Force og Ulster Freedom Fighters. De fleste av ofrene var tilfeldige sivile, som de åtte som ble drept i Greysteelmassakren 30. oktober. 

Sean Kelly, bombemannen som overlevde, ble alvorlig såret. Da han ble skrevet ut fra sykehus ble han straks fengslet og tiltalt for ni mord. Han fikk livstidsdom for hvert av disse, men ble løslatt i 2000 som en følge av Belfastavtalen. 

## Referanser
Reidar Morset

**Reidar Morset** (1918–2001) var en norsk lærer, programleder og klokker i Selbu. Han var mest kjent som programleder for *Morgengymnastikken* i NRK radio i en årrekke.

## Andre verdenskrig
Reidar Morset var sønn av Peder og Marit Morset, og hadde seks brødre; Ola Morset, Oddmund Morset, Tormod Morset, Einar Morset, Helge Morset og Trond Morset. 

Familien ble hardt rammet av okkupasjonen. Faren ble engasjert i motstandsarbeid og var i 1942 og tidlig i 1943 sammen med familien aktiv i kurértrafikk mellom Trondheim og Sverige. Aktiviteten ble tidlig i 1943 rullet opp av Gestapo og natt til 1. mars samme år slo Gestapo og Rinnanbanden til mot Morset-familiens hjemgård Kleset i Selbu, og alle i familien måtte flykte. Rinnan og Gestapo var først og fremst ute etter å arrestere Tormod Morset, som de hadde funnet ut drev med illegal virksomhet.

Fire av morsetbrødrene klarte å flykte til Sverige. Reidar Morset, som gikk på lærerskolen i Levanger, tok seg fram på ski fra Levanger sentrum, via Frolfjellet og over grensen til Sverige. Han fikk god hjelp av en samekvinne som ga ham ly og så førte ham på rett veg. Moren Marit og yngstebror Trond ble igjen hos slektninger i Norge.

Faren Peder forsøkte også å flykte til Sverige sammen med sønnene Helge Morset og Oddmund Morset. De ble innhentet av tyske skitropper på Heggensetra ved Østrungen i Selbu. Oddmund ble skutt og drept i fluktforsøket, mens Peder og Helge ble arrestert.

Peder Morset ble henrettet på Kristiansten festning av okkupasjonsmakten. Helge Morset satt i fangenskap resten av krigen, på Vollan kretsfengsel i Trondheim, på Falstad og på Grini.

Familiens skjebne er fortalt i boken *[[Og tok de enn vårt liv]]* av Per Hansson. Boken ble oversatt til finsk, rumensk og russisk.

## Radiogymnastikk
I 1949 begynte Morset, sammen med pianisten Inger Mikkelsen Røsoch, trimprogrammer i radio. Programmene ble et fast innslag i NRKs sendeskjema om morgenen eller formiddagen på hverdager. Morset sluttet sine trimprogrammer i NRK radio i 1982, etter en radiokarriere som strakk seg over 33 år.

Av yrke var Morset lærer. Han avsluttet sitt yrkesliv i skolen som skolesjef i Selbu kommune.

## Utmerkelser
Morset ble i 1988 tildelt Kongens fortjenstmedalje i sølv.

## Referanser


## Litteratur
* Hansson, Per: *Og tok de enn vårt liv. Sagaen om Morset-familien*, først utgitt 1963, ny utgave 2005. Elektronisk utgave fra Nasjonalbiblioteket
* Hårstad, Kjell og Per O. Rød: *Selbu i fortid og nåtid*. Selbu kommune
* Rygg, Odd: *Flukt*, utgitt 1993.

## Eksterne lenker
* Tøy og bøy med Reidar Morset, NRK Norgesglasset
* Intervju med Reidar Morset om trimprogram i radioen, NRK
Folketrygd

**Folketrygd** er en obligatorisk forsikrings- og pensjonsordning for alle. Ordet folketrygd kan også brukes om pengene som blir utbetalt ved denne trygdeordningen. Den første statsstyrte folketrygden ble implementert av Tyskland i 1889 av kansler Otto von Bismarck. Folketrygd ble innført i Norge under navnet Folketrygden i 1967. I dag er systemet innført i alle industriland.

## Statlige pensjonsutgifter i noen land
Statlige pensjonsutgifter som prosent av BNP i 2000 (https://web.archive.org/web/20050315124200/http://www.ap2.se/ar/2003/eng/externskribentol/diagram/482x563_offentliga_utgifter.html) (https://web.archive.org/web/20050421202111/http://www.ap2.se/ar/2003/eng/index.html)
*Italia 14%
*Frankrike 12%
*Tyskland 12%
*Sverige 9%
*Japan 8%
*USA 4%
*Sør-Korea 2%
*Hongkong 2%

## I Norge

Folketrygd ble innført i Norge fra 1. januar 1967 ved Lov om folketrygd, en lov som omfatter alle som bor i Norge.

## Se også
* Folketrygden (Norge)
* Alderspensjon
* Arbeidsløshetstrygd
* Barnetrygd
* Enkepensjon
* Fødselspenger
* Forsikring
* Pensjon
* Sykepenger
* Trygd
* Uføretrygd
* Yrkesskadetrygd

## Eksterne lenker
* International Social Security Association (på engelsk)
Trygd

**Trygd** er en offentlig forsikring. Obligatorisk trygd kalles gjerne folketrygd. Andre typer trygd er alderstrygd, barnetrygd og uføretrygd.

## Bakgrunn
Trygd er nær knyttet til velferdsstaten, og erstattet tidligere ordninger som fattigvesenet og kirkelige veldedighetskasser. Historisk har fattigdom vært håndtert på ulike måter, variert mellom kulturer og generasjoner. Fra de eldste tider var familien og slekten det viktigste sikkerhetsnettet for den enkelte og i noen tilfeller har denne plikten vært institusjonalisert gjennom lovverk. I Europa representert også kirken et sikkerhetsnettverk. Statsdannelsene i Europa medførte en overføring av dette ansvaret.

Fattiglovgivingen var den vanlige ordningen for sosiale nettverk før utviklingen av trygdeordninger. Fattiglovgivingen var basert på et system hvor staten finansierte støtteordninger for de fattige. Det var flere problemer forbundet med lovene. De var som regel alltid lokalt organisert og kvaliteten i gjennomføringen var dermed knyttet opp til hvor en bodde. Videre var de basert på behovsprøving og mottakerne hadde som regel ingen klagemuligheter. Systemet ble derfor lite forutsigbart og tildels vilkårlig.

Den første trygden ble etablert i Tyskland i 1880-årene, og var et resultat av rikskansler Otto von Bismarcks sosiallovgiving. Politikken var dels et resultat av at staten hadde konsolidert sine primære maktfunksjoner og dermed søkte nye områder for makt, og dels at lederne søkte å demme opp for voksende sosial uro og det som opplevdes som den sosialistiske trusselen. Trygdeordningene som da ble innført var ikke de første av sitt slag, men de skilte seg ut fra de foregående ved at de favnet større grupper og var nasjonale. Lovene var basert på forsikringsprinsippet, hvilket innebar at de forsikrede – som regel arbeidere – hadde rett til inntektskompensasjon fra fond som de selv hadde bidratt til å bygge opp gjennom et liv i yrkesaktivitet. De grunnleggende trekkene ved strukturene som da ble etablert regnes for videreført i samtlige av de etterfølgende tyske regimer. Modellen ligger også til grunn for flere andre velferdsstater.

## Se også

* Trafikktrygd
* Pensjon
* Sykepenger
* Sosialhjelp

## Referanser


## Eksterne lenker

* «Pensjon, trygd og sosiale tjenester», fra regjeringen
Folketrygden

**Folketrygden** er et norsk obligatorisk sosialt forsikringssystem. Den ble innført 1. januar 1967 ved lov om folketrygd av 1966 under Per Bortens regjering.

Mesteparten av folketrygden administreres av Arbeids- og velferdsetaten og finansieres av medlemsavgift, arbeidsgiveravgift og tilskudd fra staten. Pensjonene i folketrygden blir fastsatt og regulert hvert år i forhold til folketrygdens grunnbeløp, ofte kalt *G*. Alle personer som er bosatt i Norge er pliktig medlem av folketrygden. Folketrygden er basert på pay-as-you-go-prinsipp eller det som kalles et utligningssystem. Det vil si at folketrygden ikke er fondert.

Folketrygden gir økonomisk hjelp ved sykdom, skader og legemsfeil (lyter), svangerskap og fødsel, arbeidsløshet, alderdom, uførhet, enslig forsørgeransvar, dødsfall og tap av forsørger. Folketrygden dekker dessuten utlegg til medisinsk behandling og rehabilitering og til yrkesmessig attføring, det vil si tilbakeføring til arbeidslivet.

1966-loven inkorporerte tidligere ytelser etter egne lover, som attføringsytelser (ved kortvarig arbeidsuførhet), yrkesskadetrygden, uførepensjoner og aldersrelaterte ytelser, der en del offentlige pensjonskasser ble samordnet folketrygden. De fleste av disse ble til egne kapitler i den nye loven. Samtidig ble loven og ytelsene utvidet til å omfatte alle som var født i landet (statsborgerskap) eller hadde nok botid. Det ble sikret visse minsteytelser for disse gruppene, mens maksimale ytelser ble beregnet ved et poengsystem basert på antall arbeidsår fram til oppnådde 40 år. Den som ikke kunne tjene opp alle 40 årene på grunn av sykdom eller skade oppstått etter at en var begynt i arbeide, fikk de resterende årene tillagt. Studenter og skoleelever kunne få trygdeytelser basert på forventet yrkeskarriere og inntekt.

For å sikre en ensartet behandling av likeartede saker er det utarbeidet rundskriv til de fleste av lovens bestemmelser.

## Se også
* Arbeidsløshetstrygd
* Arbeidsavklaringspenger
* Barnetrygd
* Fødselspenger
* Folketrygd
* Folketrygdfondet
* Folketrygdloven
* Forsikring
* Grunnbeløpet
* Grunnstønad
* Minstepensjon
* NAV
* Overgangsstønad
* Pensjon
* Rikstrygdeverket
* Sykepenger
* Trygd
* Uføretrygd
* Særtillegg

## Referanser


## Eksterne lenker
* Lov om folketrygd (folketrygdloven)
* Lov om folketrygd (www.legemiddelsiden.no)
Evald Rygh

**Evald Rygh** (født 26. mai 1842 i Verdal, død 9. mai 1913 i Kristiania) var en norsk politiker, tilknyttet partiet Høyre. 

Han var sønn av lensmann og stortingsmann Peder Strand Rygh og bror til arkeolog og stortingsmann Karl Ditlev Rygh samt arkeolog og stedsnavngransker Oluf Rygh. Han giftet seg i 1870 med Sophie Arntzen, datter av stiftamtmann Karelius August Arntzen.

Han var utdannet cand.jur., og var borgermester i Kristiania mellom 1880 og 1889, og senere ordfører mellom 1892 og 1893. Han var valgt som 1. representant for Høyre fra kjøpstedene Kristiania, Hønefoss og Kongsvinger i 1892. I Emil Stangs første regjering var han statsråd i Finans- og tolldepartementet fra 1889 til 1891. Fra 1893 var han administrerende direktør i Christiania Sparebank, samtidig som han fortsatte sitt politiske arbeid. I 1895–1896 var han formann i komiteen som forhandlet med Sverige om ny mellomrikslov.

Ved Holmenkollen i Oslo er det reist en byste av Rygh. Sammen med veidirektør Hans Krag tok han initiativ til å få sikret byens befolkning et areal ved Holmenkollen. Han arbeidet også for at kommunen skulle kjøpe Frognerseterskogen.

Evald Rygh var Nationaltheatrets første styreformann.

Rygh ble av kong Oscar II i 1891 utnevnt til kommandør av 1. klasse av St. Olavs Orden «for fortjenstlig embedsvirksomhed».

Evald Ryghs gate, fra 1914, og Evald Ryghs plass på Ila i Oslo, anlagt cirka 1930, er oppkalt etter Rygh. Det samme er Ryghs vei, navngitt i 1938.

## Referanser


## Litteratur
Per R. Christiansen: *Brødrene Rygh.* *Fra bygdeliv til nasjonsbygging*, Museumsforlaget 2020 ISBN 9788283051032

## Eksterne lenker
* 
*
Solastranden Golfbane

**Solastranden golfbane** ligger ved Stavanger lufthavn og Solastranden i Sola, Rogaland. Det er en 18 hulls bane som har åpent hele året. Selv om banen kan virke enkel å spille på er den utfordrende da det ofte er vanskelige vindforhold som gjør banen til en utfordring. Banen  er 5001 meter fra gul tee. Banen har et banepar på 69 slag.

## Eksterne lenker
* Solastranden golfklubb
* omtale i Aftenposten
* Slopetabell
* Baneguide
Andreas Nordvik

**Andreas Kristoffer Nordvik** (født 18. mars 1987) er en norsk tidligere fotballspiller.

Moren hans er fra Brasil. Faren er fra Heimdal i Trøndelag.

Tidligere spilte Nordvik for Nardo Fotballklubb. Han var opprinnelig ving, men er nå omskolert til midtstopper. Han ble hentet opp fra juniorstallen til Rosenborgs A-lag foran 2006-sesongen, og ble tildelt drakt nr. 22, som var Lasse Strands og Harald Martin Brattbakks tidligere draktnummer.

Nordvik debuterte for A-laget i januar 2004 i en treningskamp mot Skeid. Han ble beskrevet som en meget hurtig, teknisk og duellsterk forsvarsspiller, som ytterst sjelden er satt ut av skader. Han har flere G18- og U21-landskamper for Norge. I 2009-sesongen var han utlånt til Vålerenga IF. 3. mars skrev han under en fireårskontrakt med Vålerenga. I 2014 skrev han under for Sarpsborg 08.

Den 25. november 2015 meldte Nordvik overgang fra Sarpsborg 08 til den danske klubben Esbjerg fB.

## Referanser


## Eksterne lenker
*
Martin Henriksen

**Martin Henriksen** (født 1979) er en norsk politiker (Ap). Henriksen representerte Troms på Stortinget fra 2013 til 2021.

Henriksen er født i Trondheim, men oppvokst i Harstad. Han var i sin ungdomstid en habil basketballspiller i Harstad, men måtte gi opp idretten grunnet kneskade. Han har eksamen fra Heggen videregående skole og mellomfag i statsvitenskap fra Universitetet i Tromsø. 

Han har vært yrkespolitiker frem til 2021 og representerte Arbeiderpartet. Han har hatt verv i Arbeidernes ungdomsfylking (AUF) som leder i Harstad AUF, deretter leder i Troms AUF, og var videre nestleder 2004–2006 og leder 2006–2010 i AUF Han har vært nestleder i Ungdom mot EU 2004–2005 og i en periode i 2011 vært ansatt i miljøstiftelsen ZERO. 

Han representerte AP i Troms fylkesting 1999–2011. Henriksen ble vararepresentant til Stortinget fra Troms fra 2009, der han satt til 2021. Han var politisk rådgiver i Fiskeri- og kystdepartementet fra mai 2011 til september 2012 og deretter i Arbeidsdepartementet til 10. mai 2013. 

Han tok ikke gjenvalg i 2021 og er fra samme år ansatt i Hurtigruten. 

## Stortingskomiteer
* 2013–2017: medlem i Kirke,- utdannings- og forskningskomiteen
* 2017–2020: Utdannings- og forskningskomiteen
* 2020–2021: Justiskomiteen

## Referanser


## Eksterne lenker
*
Bernard Kouchner

** Bernard Kouchner** (født 1939) er en fransk politiker, diplomat og lege. Han er en av grunnleggerne av den humanitære organisasjonen Leger Uten Grenser.

Kouchner var medlem av Europaparlamentet fra 1994 til 1997, som representant for Parti socialiste. Han har tidligere også vært helseminister i to perioder i sosialistiske regjeringer.

Fra 2007 til 2010 var han utenriksminister i François Fillons konservative regjering.

## Referanser


## Eksterne lenker
* 
*
Peter Brown (historiker)

**Peter Robert Lamont Brown** (født 1935) er en irsk historiker som er professor emeritus i historie ved Princeton University.

Brown ble født i en protestantisk familie i Dublin i Irland. Han er en medlem av All Souls College ved University of Oxford. Brown har undervist ved universitetet i Oxford, London og Berkeley, der han var Philip and Beulah Rollins Professor of History. Brown har hatt stor medvirkning i å øke interessen for den historiske perioden senantikken. 

Brown, som leser minst femten forskjellige språk, etablerte seg selv som 32-åring med sin biografi om Augustin av Hippo. Han har siden gitt ut en rekke bøker og artikler, og er i dag den mest fremtredende senantikkhistorikeren.

## Utvalgt bibliografi
* Augustine of Hippo: A Biography (1967/2000) – ISBN 0-520-22757-3
* The World of Late Antiquity: AD 150-750 (1971/1989) – ISBN 0-393-95803-5
* The Making of Late Antiquity (1978) – ISBN 0-674-54321-1
* The Rise of Western Christendom (1996) – ISBN 0-631-22138-7
* The Cult of the Saints: Its Rise and Function in Latin Christianity (1981) – ISBN 0-226-07622-9
* The Body and Society: Men, Women, and Sexual Renunciation in Early Christianity (1988) – ISBN 0-231-06101-3
* Authority and the Sacred: Aspects of the Christianisation of the Roman world (1995) – ISBN 0-521-49904-6
* Chapters 21 & 22 in The Cambridge Ancient History, Volume XIII, The Late Empire, A.D. 337-425 (1998) – ISBN 0-521-30200-5

## Referanser
Gunnar Tiller

**Gunnar Tiller** (født 30. september 1940 i Trondheim) er en norsk fotballspiller.

Gunnar Tiller begynte sin karriere som fotballspiller på Freidig, som var Trondheims beste lag den gangen (de ligger nå i 5. divisjon). Han flyttet til Bergen som nyutdannet ingeniør i jobbsammenheng, og begynte snart å spille på Brann som venstreback.

## Referanser
Gåsvær (Tromsø)

**Gåsvær** er ei øy nord for Kvaløya i Tromsø kommune i Troms. Øya er lav, med høyeste punkt bare 21 moh. På Gåsvær finnes tre hus, et naust, et kapell og en kirkegård. Det er imidlertid ingen fastboende på øya nå.

På Gåsvær ligger Gåsvær kapell fra 1941. Det ble bygd av Gåsvær kirkeforening, som ble stiftet i 1931. Kirkeforeningen arrangerer Gåsværhelga med gudstjeneste i kapellet hvert år rundt 20. juli.

## Eksterne lenker
* Tromsø kommune: Gåsvær kirkeforening fikk kulturvernprisen
* Bootsausflug nach Gåsvær (tysk)
* Turside - med informasjon og bilder fra Gåsvær
Benea Reach

**Benea Reach** var et norsk progressiv metal-band fra Oslo.

## Historie
Benea Reach ble startet da bandet Selfmindead valgte å gi seg etter flere år med suksessfull hardcore/metal. Marco Storm og Ilkka Volume fra Selfmindead slo lag med Tor Magne Glidje (Lengsel, Ganglion, Extol og Mantric) på gitar, Morten Holmqvist (The Loch Ness Mouse) på bass, Anders Lidal (Tsunami, Mantric) på støy og Erik på gitar, for å lage et nytt hardcore/metal-band. 
Senere tok Christer Espevoll (Extol) over for Tor Magne. Anders Lidal forlot bandet til fordel for andre prosjekter, Håkon Nakken (Mold), tok over for Morten Holmqvist på bass, Martin Sivertsen over for Tor Erik Drangsland, og Håkon Sagen (PostScriptum og Aion) steppet inn i tillegg inn på gitar.

Etter to år med turnering land og strand rundt sammen med sine faste teknikere Espen og Joffe, slapp de albumet *[[Monument Bineothean]]* på TABU Records. Den inneholdt 12 spor av knallhard metalcore tydelig inspirert av band som Mastodon og Meshuggah.
Albumet høstet strålende kritikker i inn- og utland og ble nominert til Spellemannprisen i metallkategorien. 
Med på albumet var også Peter Espevoll (Extol, Ganglion) og Ole Halvard Sveen (Lengsel, Ganglion, Extol og Mantric).

To år med mer turnering fulgte, før oppfølgeren *[[Alleviat]]* skulle spilles inn. Før innspillingen startet, sluttet Christer Espevoll og Håkon Nakken av geografiske årsaker. 
Ilkka, Marco, Martin og Håkon valgte likevel å spille inn uten full lineup. *[[Alleviat]]* inneholdt 11 spor som fort satt standarden for resten av undergrunnsmetallen i Norge anno 2008, og Benea ble nok en gang nominert til Spellemannprisen. 
Med på platen deltok også Maria Solheim sammen med Mikael Wildén på sangen Unconditional.
Før plateslipp ble derimot Mikael Wildén med på bass, og kort tid etter ble Alwin Nedrum med på sampling/gitar/kor.

Infernofestivalen 09 i Oslo ble derimot siste konsert for Håkon Sagen, da han sluttet til fordel for andre prosjekter.

Sommeren som fulgte hoppet Tommy Hjelm (Insense og Big Muff`68) inn og hjalp til på gitar, frem til en permanent løsning ble funnet høsten 09, da Andreas Berglihn (The Middle End) tok over stafettpinnen.

I oktober 09 headlinet Benea Reach Great Indian Rock i India.
## Oppløsning
I januar 2014 ble det klart at bandet ville legge opp, og spille sine siste konserter på Parkteateret i Oslo 17. januar, samt på Rockheim under Trondheim Metal Fest den 7. mars. Den aller siste låta de spilte var "Awakening" fra albumet Alleviat.

## Diskografi
**2004 Pandemonium Demo* (Demo, 2004)
**[[Monument Bineothean]]* (Studioalbum, 2006)  
**[[Alleviat]]* (Studioalbum, 2008)
* Possession (Studioalbum, 2013)

## Medlemmer
### Nåværende medlemmer
*Ilkka Viitasalo (Ilkka Volume); Vokal
*Marco Storm; Trommer
*Martin Sivertsen; Gitar
*Andreas Berglihn; Gitar
*Mikael Wildén; Bassgitar
*Alwin Nedrum; Samples/Gitar/Kor
*Espen Høydalsvik; Live lyd
*Joffe Myrvold; Live lys

### Tidligere medlemmer
*Håkon Sagen; Gitar
*Christer Espevoll; Gitar
*Håkon Nakken; Bass
*Morten Holmqvist; Bass
*Tor Magne Glidje; Gitar
*Anders Lidal; Digital Audio
*Tommy Hjelm; Gitar
*Tor Erik Drangsland; Gitar

## Eksterne lenker
*
Gåsvær kapell

**Gåsvær kapell** er en langkirke fra 1941 på øya Gåsvær i Tromsø kommune, Troms fylke. Kapellet ble bygd av Gåsvær kirkeforening, som ble stiftet i 1931.

Gåsvær er i dag ubebodd, men kapellet blir brukt et par ganger i året. Blant annet arrangerer kirkeforeningen Gåsværhelga med gudstjeneste i kapellet hvert år rundt 20. juli.

Byggverket er i tre og har 186 plasser.

## Referanser


## Eksterne lenker
*
Back

**Back**, uttales *bækk* eller (oftere) *bekk* på norsk, er en forsvarsspiller i bakerste rekke i lagidretter som håndball, fotball, ishockey og liknende.

I håndball og fotball er backene de to ytterste spillerne i forsvarsrekka (høyre og venstre back), i ishockey er det de to spillerne som er nærmest sitt eget mål. I håndball kan også midtre bakspiller benevnes midtback.

## Se også
* Forsvar (fotball)

## Referanser